VILNIAUS VANDENYS, UAB
GENERALINIO DIREKTORIAUS
ATRANKOS APRAŠAS
2022 m., Vilnius

**Bendra informacija**

**Bendrovė**

„Vilniaus vandenys“ yra didžiausia Lietuvoje vandentvarkos įmonė, tiekianti geriamąjį vandenį ir tvarkanti nuotekas daugiau nei 270 000 klientų. Bendrovė turi Valstybinės energetikos reguliavimo tarybos (VERT) suteiktą Geriamojo vandens tiekimo ir nuotekų tvarkymo licenciją ir vykdo veiklą Vilniaus miesto savivaldybės, taip pat Vilniaus, Švenčionių ir Šalčininkų rajonų savivaldybių teritorijose.

**Misija, Vizija, Vertybės ir Strateginės kryptys**

Bendrovė „Vilniaus vandenys“, įgyvendindama savo **pagrindinius tikslus** – užtikrinti geriamojo vandens ir nuotekų tvarkymo paslaugų teikimą, aukštą tiekiamo geriamojo vandens kokybę ir nuotekų sutvarkymą, laikantis aukščiausių aplinkosaugos reikalavimų – siekia būti pažangia, efektyviai valdoma lydere, teikiančia kokybiškas ir patikimas paslaugas.

**Bendrovės misija:** Tyras vanduo ir švari aplinka.

**Bendrovės vizija:** Tvarių ir inovatyvių vandentvarkos paslaugų lyderis Baltijos šalyse, įsipareigojęs gamtai ir bendruomenei.

**Bendrovės vertybės:** Atsakomybė, profesionalumas, bendradarbiavimas.

Daugiau apie „Vilniaus vandenys“ rasite bendrovės interneto [svetainėje](https://www.vv.lt/).

**Korporatyvinio valdymo struktūra**

Pagal bendrovės [ĮSTATUS](https://www.vv.lt/wp-content/uploads/2022/02/Uzdaroji-akcine-bendrove-VILNIAUS-VANDENYS-Istatai-lapu-sk.-12-3.pdf), bendrovės valdymo organai yra visuotinis akcininkų susirinkimas, kolegialus valdymo organas – valdyba, vienasmenis valdymo organas – bendrovės vadovas.

Bendrovės visuotinis akcininkų susirinkimas yra aukščiausias bendrovės valdymo organas, kurį sudaro Vilniaus miesto (2019 m. gruodžio 31 d. valdoma nuosavybės dalis – 94,3101 proc.), Vilniaus rajono (2,2947 proc.), Švenčionių rajono (2,0335 proc.) ir Šalčininkų rajono (1,3617 proc.) savivaldybės deleguoti atstovai.

Visuotinis akcininkų susirinkimas turi išimtinę teisę rinkti ir atšaukti jai pavaldaus organo narius.

Valdyba. Valdybą sudaro 7 (septyni) nariai. Valdybos narius 4 (ketverių) metų kadencijai renka Susirinkimas, kuriam Valdyba yra atskaitinga. Valdybos nario nepertraukiamas kadencijos laikas yra ne ilgesnis kaip 2 (dvi)
kadencijos iš eilės, t. y. ne daugiau kaip 8 (aštuoneri) metai iš eilės. Siekiant užtikrinti tinkamą akcininko
atstovavimą, gerąją valdymo praktiką bei nepriklausomų narių kompetencijų teikiamas galimybes, 3
(trys) valdybos nariai yra akcininko atstovai, 4 (keturi) valdybos nariai yra nepriklausomi.

Bendrovės generalinis direktorius**.** Generalinio direktoriaus kompetencija nesiskiria nuo ABĮ nustatytos bendrovės vadovo kompetencijos,
išskyrus bendrovės įstatuose nurodytą papildomą Generalinio direktoriaus kompetenciją.

**Atlygis ir kitos naudos**

Įmonės vadovų atlygį nustato įmonės valdyba įvertinus panašaus dydžio ir (ar) strateginės reikšmės
valstybės valdomų įmonių vadovų apmokėjimo lygį.
Su faktiniais bendrovės darbuotojų ir Generalinio direktoriaus atlygio dydžiais galima susipažinti
bendrovės interneto svetainės dalyje [„Darbo užmokestis".](https://www.vv.lt/apie-mus/informacija-apie-darbo-uzmokesti/)

**Reikalavimai kandidatams**

Bendrovė skelbia atranką į įmonės Generalinio direktoriaus pareigas 5 metų kadencijai.
Visi kandidatai turi turėti išsilavinimą, žinias, profesinius įgūdžius bei patirtį, reikalingą
Generalinio direktoriaus pareigų vykdymui. Kandidatai turi atitikti Korupcijos prevencijos įstatymo 9
straipsnyje ir Lietuvos Respublikos Nacionaliniam saugumui užtikrinti svarbių objektų apsaugos
įstatymo 17 straipsnyje nustatytus reikalavimus.
Dalyvauti antrame atrankos etape bus pakviesti tie kandidatai, kurie geriausiai atitinka toliau
aprašytus reikalavimus.

**Bendrieji reikalavimai** **(privalomi)**

1. Aukštasis universitetinis arba jam prilyginamas išsilavinimas;
2. Turi būti neatimta teisė dirbti ar susipažinti su informacija, sudarančia valstybės ar tarnybos paslaptį;
3. Turi būti neatimta ir neapribota teisė eiti atitinkamas pareigas, į kurias pretenduojama, ir atlikti toms pareigoms priskirtas funkcijas;
4. Per pastaruosius 5 metus kandidatas turi nebūti atšauktas iš juridinio asmens vienasmenio ar kolegialaus organo dėl netinkamo pareigų atlikimo;
5. Ne mažesnė nei 5-erių metų darbo patirtis per paskutinius 10 metų įmonės vadovo ar įmonės padalinio, departamento vadovo pareigose;
6. Puikios lietuvių ir anglų kalbos žinios (raštu ir žodžiu);
7. Nepriekaištinga reputacija.

**Specialieji reikalavimai (vertinami)**

1. Strategijos formavimo, įgyvendinimo ir tvarumo vertės didinimo patirtis;
2. Pokyčių valdymo bendrovėje patirtis;
3. Veiklos efektyvinimo, procesų skaitmenizavimo patirtis;
4. Bendrovės veiklos ir rizikų valdymo patirtis;
5. Didelės apimties projektų valdymo patirtis, pageidautina – infrastruktūrinių;
6. Bendrovės finansų valdymo žinios ir patirtis;
7. Klientų patirties valdymo ir aptarnavimo kokybės gerinimo patirtis;
8. Valdysenos principų išmanymas ir gerosios korporatyvinio valdymo praktikos žinios bei taikymo patirtis;
9. Puikūs lyderystės, komandinio darbo gebėjimai;
10. Patirtis keičiant, stiprinant organizacinę kultūrą;
11. Darbo patirtis įmonės vadovo ar įmonės padalinio, departamento vadovo pareigose, bendrovėje, kurioje dirba ne mažiau nei 250 darbuotojų;
12. Inovacijų diegimo patirtis gamybinėje ar infrastruktūrinėje bendrovėje.

**Privalumai (vertinami)**

1. Darbo patirtis privačiame sektoriuje;
2. Bendrovės veiklos tvarumui skirtų projektų/programų įgyvendinimo patirtis;
3. Bendradarbiavimo su suinteresuotomis šalimis patirtis.

**Kandidatų dokumentų pateikimas ir atrankos eiga**

Atranką vykdo įmonės valdyba, kuri šiai atrankai vykdyti pasitelkė išorinę vadovų atrankų paslaugas teikiančią agentūrą „Master Class Lietuva“.
Sprendimą dėl geriausiai atrankos reikalavimus atitinkančio kandidato priima valdyba.

**Pateikiami dokumentai**

Kandidatai, dalyvaujantys atrankoje, pateikia informaciją apie atitiktį nustatytiems reikalavimas, t. y.:

◼ gyvenimo aprašymą (CV) (laisva forma);
◼ motyvacinį laišką (laisva forma);
◼ sutikimą kandidatuoti į Generalinio direktoriaus pareigas (Priedas Nr. 1).

Asmens tapatybę, kvalifikaciją patvirtinantys dokumentai pateikiami kitame atrankos etape (žr. dalį „Atrankos vykdymas“).
Į III etapą patekęs kandidatas turės pateikti privačių interesų deklaraciją Lietuvos Respublikos
viešųjų ir privačių interesų derinimo įstatymo 5 str. 1 dalyje nustatyta tvarka.

Visi pateikti dokumentai turi didelę svarbą vertinant kandidatų tinkamumą ir motyvaciją.

**Terminai ir kontaktai**

◼ Dokumentų pateikimo terminas pratęstas iki 2022 m. balandžio 3 d. įskaitytinai.
◼ Dokumentus prašome siųsti el. paštu renata@masterclass.lt, temoje nurodant „Atranka į „Vilniaus vandenys“ generalinio direktoriaus pareigas.“
◼ Kontaktinis asmuo – atrankos agentūros „Master Class Lietuva“ vadovų paieškos konsultantė Renata Ščerbakovienė, tel. 8 620 15 494, el. paštas renata@masterclass.lt

**Paskutinė dokumentų pateikimo data** 2022 m. balandžio 3 d.

**Atrankos vykdymas**

Atranka bus vykdoma etapais:

|  |  |  |  |
| --- | --- | --- | --- |
| **ETAPAI**  | **ETAPO APRAŠYMAS**  | **PATEIKIAMI DOKUMENTAI**  | **TERMINAI\*** |
| **I ETAPAS** | Atranka pagal gyvenimoaprašyme (CV),motyvaciniame laiške irkituose pateiktuosedokumentuose nurodytusduomenis, agentūrospokalbiai su kandidatais. | Kandidatai pateikia CV,motyvacinius laiškus, sutikimuskandidatuoti. | Iki 2022-03-31 |
| **II ETAPAS** | Valdybos pokalbiai su atrinktais kandidatais, kurie geriausiai atitinka keliamus reikalavimus. | Šio etapo metu kandidatųprašoma parodyti asmenstapatybę patvirtinančiusdokumentus (ID arba pasą)asmenybės nustatymo tikslais, išsilavinimą ir (ar) kvalifikaciją patvirtinančius dokumentus ir (ar) kitus dokumentus, įrodančius, kad kandidatas atitinka privalomus reikalavimus. | Iki 2022-04-14 |
| **III ETAPAS** | Atrinktų kandidatų patikraremiantis:i) Korupcijos prevencijosįstatymo 15 straipsniu ir topaties įstatymo 17 straipsnio nustatyta tvarka,ii) Lietuvos Respublikosnacionaliniam saugumuiužtikrinti svarbių objektųapsaugos įstatymo 17straipsniu.Kandidatas pateikia privačių interesų deklaraciją, vadovaujantis Lietuvos Respublikos viešųjų ir privačių interesų derinimo įstatymo 5 straipsnio 3 dalyje. | Kandidatas turės pats pateikti pažymas:i) kad nėra pripažintas neveiksniu ar ribotai veiksniu bet kurioje srityje arba jam taikomos priverčiamosios medicinospriemonės;ii) per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos. | Iki 2022-05-15 |
| **IV ETAPAS** | Valdyba priima sprendimą dėl tinkamiausio kandidato |  | Iki 2022-05-30 |

\* Proceso eigoje lentelėje nurodyti terminai gali neženkliai keistis.

**Priedas Nr. 1. Sutikimas kandidatuoti**

Vardas Pavardė .................................

Asmens kodas: ..................................

Gyvenantis: ....................................

**Vilniaus vandenys, UAB**

Įmonės kodas 120545849

Adresas Spaudos g. 8-1, LT-05132 Vilnius

**KANDIDATO Į VILNIAUS VANDENYS, UAB GENERALINIO DIREKTORIAUS PAREIGAS**

**SUTIKIMAS KANDIDATUOTI**

2022 m. .................... d., Vilnius

Šiuo aš, **[vardas pavardė]**, pareiškiu ir patvirtinu, kad sutinku kandidatuoti ir būti išrinktas **Vilniaus vandenys** generaliniu direktoriumi, bei teikiu atitikimą generaliniam direktoriui keliamiems reikalavimams.

Teikdamas (-a) dokumentus patvirtinu, kad:

- esu nepriekaištingos reputacijos;
- man neatimta ir neapribota teisė eiti **Vilniaus vandenys** generalinio direktoriaus pareigas, į kurias aš pretenduoju, ir atlikti toms pareigoms priskirtas funkcijas;
- per pastaruosius 5 metus nesu atšauktas (-a) iš juridinio asmens vienasmenio ar kolegialaus organo dėl netinkamo pareigų ėjimo;
- susipažinau su teisiniais įsipareigojimais, kylančiais tuo atveju, jei būčiau atrinktas (-a) ir paskirtas (-a) į generalinius direktorius bei sudaryta atitinkama darbo sutartis;
- sutinku, kad mano asmens duomenys būtų naudojami **Vilniaus vandenys** generalinio direktoriaus atrankai, siekiant patikrinti, ar aš, kaip kandidatas, atitinku nustatytus reikalavimus, ir esu susipažinęs, kaip **Vilniaus vandenys** yra tvarkomi mano asmens duomenys: [Asmens-duomenu-tvarkymo-ir-saugumo-politika.pdf (vv.lt)](https://www.vv.lt/wp-content/uploads/2022/01/Asmens-duomenu-tvarkymo-ir-saugumo-politika.pdf)

Pranešimus, susijusius su atranka, prašau siųsti šiais kontaktais:
El.p. [...]
Tel. Nr. [...]

PRIDEDAMA:
1. Gyvenimo aprašymas.
2. Motyvacinis laiškas.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(kandidato parašas, vardas, pavardė)